Amesbury

Amesbury er en by og et verdslig sogn i Salisbury i Wiltshire, England. Stedet er mest kjent for fornminnet Stonehenge, som ligger i utkanten av landsbyen, samt Amesbury Archer («Bueskytteren fra Amesbury»), levningene av en mann fra eldre bronsealder, som ble funnet i nærheten i 2002. Det har blitt bekreftet ved arkeologi at den eldste uavbrutte bosetning på de britiske øyer er her etter første gang ha blitt bosatt en gang rundt 8820 f.Kr.Brown, Mark (1. mai 2014): «Britain's oldest settlement is Amesbury not Thatcham, say scientists», The Guardian Eleanor av Provence, dronning av England, døde i Amesbury den 24. eller den 25. juni 1291, og ble gravlagt i klosteret Amesbury Abbey.

Sognet består av grendene Ratfyn og West Amesbury, og det meste av den militære flyplassen Boscombe Down. I henhold til folketellingen i 2011 bor det 10 724 innbyggere her.«Wiltshire Community History - Census», Wiltshire Council.

 Geografi 
Amesbury er lokalisert i sørlige Wiltshire, 11 km nord for Salisbury ved motorveien A345. Den er lokalisert i elvedalen til elven Avon ved den sørlige utkanten av Salisbury-sletten og har historisk blitt betraktet som et viktig vadested for å krysse elven på veien fra London til Warminster og Exeter. Det har fortsatt videre fram til i dag med byggingen av veien A303 over Avon ved siden av byen. Opprinnelig utviklet byen seg rundt enger som periodevis ble kontrollert oversvømmet (water meadow) ved siden av flere buer i elven, men har over tid spredt seg til høyder og øser i dalen og absorbert en del av den militære flyplassen ved Boscombe Down.Chandler & Goodhugh (1989): Amesbury, s. 1

Den nærmeste jernbanestasjonen er lokalisert i nærheten av Grateley til linjen mellom London og Salisbury.

 Historie 
 Eldste historie 
Landet rundt Amesbury har vært bosatt siden forhistorisk tid, noe som er åpenbart ved det store steinmonumentet Stonehenge. Andre funn i sognet peker på storstilte forhistoriske strukturer og bosetninger over hele området, inkludert Bluestonehenge ved West Amesbury, tallrike andre monumenter rundt Stonehenge, oppdagelsen av en neolittisk landsby i nabosognet til Durrington av forskningsprosjektet Stonehenge Riverside Project, og uavbrutte utgravninger ved Boscombe Down hvor arkeologer fra institusjonen Wessex Archaeology fant Amesbury Archer («Bueskytteren fra Amesbury») og Boscombe Bowmen («Buemennene fra Boscombe»), en grav fra bronsealderen med flere individer i nærheten av Stonehenge.«The Amesbury Archer: Background» , Wessex Archaeology«The Boscombe Bowmen» , Wessex Archaeology Disse er nå utstilt i Salisbury and South Wiltshire Museum. Amesbury er anerkjent og bevist ved arkeologi som det eldste uavbrutte bosetningen i Storbritannia.«Amesbury in Wiltshire confirmed as oldest UK settlement», BBC News. 1. mai 2014.

I løpet av jernalderen ble en stor bygdeborg som i dag kalles for Vespasian's Camp («Vespasians leir») bygget langs Avenue og med utsyn mot elven Avon. Borgen kunne med letthet ha tatt imot opp til tusen mennesker, og var antagelig omgitt av mindre bondesamfunn.Chandler & Goodhugh (1989): Amesbury, s. 3

Romerske levninger er svakt dokumentert ved Amesbury, men utgravninger har avslørt romerske strukturer i Stonehenge-landskapet og Wessex Archaeology har avdekket en stor romersk gravsted i området hvor graven Amesbury Archer er.«Boscombe Down Graves» , Wessex Archaeology Det er sannsynlig at det var stor romersk-britisk bosetning med utsyn mot Avon på denne tiden.«Boscombe Down Settlement» , Wessex Archaeology

Det har vært spekulert at stedsnavnet Amesbury er avledet fra Ambrosius Aurelianus, lederen for den romersk-britiske motstanden til angelsaksiske invasjoner på 400-tallet.Applebaum, Shimon (1983): «A note on Ambrosius Aurelianus» i: Britannia. 14, s. 245–246. doi:10.2307/526352. Denne forbindelsen er ikke bevist. Det er mulig at en munkeorden etablerte et kloster i området som ble ødelagt av angelsakserne før de selv bosatte seg i området på 600-tallet.«Amesbury Monastery», Elfinspell Amesbury er også knyttet til legenden om kong Arthur: det nonnekloster som Guinevere skal ha trukket seg tilbake til ble sagt å ha vært i Amesbury.Chandler & Goodhugh (1989): Amesbury, s. 16

I 979 ble et benediktinerkloster, Amesbury Abbey (dedikert og har navn etter sankt Maria og sankt Melor) grunnlagt på hva som ble sagt var fundamentet av et tidligere kloster av enkedronning Ælfthryth, enke etter kong Edgar av England.Houses of Benedictine nuns: Amesbury , British History Online I 1177 ble klosteret oppløst av kong Henrik IIChurch Information , Wiltshire County Council og erstattet av et dobbelt nonnekloster fra det franske Fontevraud-klosteret.«Order and Abbey of Fontevrault», Catholic Encyclopaedia Eleanor av Provence, dronning av England, ble gravlagt i klosteret den 11. september 1291. Ved et tidspunkt synes det sannsynlig at klosterkirken ble sognekirken, og det er mulig at dette er hvorfor det ble spart fra ødeleggelse i 1540 da nonneklosteret og andre bygninger ble ødelagt som en del av prosessen med oppløsningen av Englands klostre. Amesbury ble et gods som ble gitt til Edward Seymour, jarl av Hertford, av kronen.Chandler & Goodhugh (1989): Amesbury, s. 24

På John Speeds kart over Wiltshire (1611) er byens navn stavet både Amesbury for herredet (hundred) og Ambersbury for selve byen.

 Referanser 

 Litteratur 
 Chandler, John; Goodhugh, Peter (1989): Amesbury: history and description of a south Wiltshire town. Amesbury Society ISBN 0-9506643-2-4
 Crowley, D.A.; Pugh, R.B.; Stevenson, Janet H. (2003): A History of Amesbury, Bulford and Durrington. ISBN 0-86080-444-5
 Crowley, D.A., red. (1995): Victoria County History - Wiltshire, 15: «Amesbury Hundred, Branch and Dole Hundred». Oxford: Oxford University Press

 Eksterne lenker 

 Amesbury Town Council
 «Amesbury», Wiltshire Community History. Wiltshire Council.

Kategori:Byer i Wiltshire